የኮሮና ቫይረስ የተገኘባቸው ሰዎች 122 ደረሱ
አዲስ አበባ፦ ባለፉት 24 ሰዓታት የላቦራቶሪ ምርመራ ከተደረገላቸው 1019 ሰዎች መካከል አምስቱ የኮሮናቫይረስ እንደተገኘባቸው የጤና ሚኒስቴር ገለጸ። በበሽታው የተያዙ ሰዎች አጠቃላይ ቁጥር 122 ደርሷል። የጤና ሚኒስትር ዶክተር ሊያ ታደሰ ትናንት እንዳስታወቁት፣ የኮሮና ቫይረስ ከተገኘባቸው 5 ሰዎች መካከል አራቱ የቻይና ዜግነት ያላቸው ሲሆኑ አንዷ የ75 ዓመት የአዲስ አበባ ነዋሪ ናቸው። ቫይረሱ የተገኘባቸው አምስቱም ግለሰቦች የቅርብ ጊዜ የውጭ ሀገር የጉዞ ታሪክ የሌላቸው መሆናቸውም ተጠቁመዋል። አስከአሁን ለ12,688 ሰዎች የላብራቶሪ ምርመራ የተደረገ ሲሆን፣ ከእነዚህም ወስጥ 88 ሰዎች በቫይረሱ ተይዘው በለይቶ ህክምና ውስጥ ይገኛሉ። 29 ሰዎች ደግሞ ሙሉ በሙሉ ያገገሙ ሲሆን፣ በጽኑ የህክምና ክፍል ወስጥ ምንም ታማሚ እንደሌለም ተገልጿል ።
አዲስ ዘመን ሚያዝያ 18/2012በጋዜጣው ሪፖርተር